
Ministru kabineta noteikumi Nr. 307
Rīgā 2022. gada 24. maijā (prot. Nr. 28 8. §)
Grozījumi Ministru kabineta 2021. gada 7. janvāra noteikumos Nr. 4 "Norvēģijas finanšu instrumenta 2014.–2021. gada perioda programmas "Uzņēmējdarbības attīstība, inovācijas un mazie un vidējie uzņēmumi" īstenošanas noteikumi"
Izdoti saskaņā ar Eiropas Ekonomikas zonas finanšu instrumenta
un Norvēģijas finanšu instrumenta 2014.–2021. gada
perioda vadības likuma 15. panta 12. punktu
· 1. Izdarīt Ministru kabineta 2021. gada 7. janvāra noteikumos Nr. 4 "Norvēģijas finanšu instrumenta 2014.–2021. gada perioda programmas "Uzņēmējdarbības attīstība, inovācijas un mazie un vidējie uzņēmumi" īstenošanas noteikumi" (Latvijas Vēstnesis, 2021, 8., 165. nr.) šādus grozījumus:
· 1.1. izteikt 17. punktu šādā redakcijā:
· "17. Ja pārkāptas šajos noteikumos noteiktās komercdarbības atbalsta kontroles normas, tostarp nosacījumi, kas izriet no Komisijas regulas Nr. 1407/2013, līdzfinansējuma saņēmējam vai gala labuma guvējam ir pienākums atmaksāt programmas apsaimniekotājam vai iepriekš noteiktā projekta īstenotājam visu projekta ietvaros saņemto de minimis atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.";
· 1.2. papildināt ar 30.1 punktu šādā redakcijā:
· "30.1 Šo noteikumu 31. punktā norādītajām darbībām maksimāli pieļaujamā atbalsta intensitāte no 2022. gada 1. janvāra:
· 30.11. Rīgā un Pierīgas statistiskajā (NUTS 3. līmenis) reģionā:
· 30.11.1.  sīkajiem (mikro), mazajiem komersantiem – 50 % no attiecināmajām izmaksām;
· 30.11.2. vidējiem komersantiem – 40 % no attiecināmajām izmaksām;
· 30.12. Kurzemes, Zemgales, Vidzemes un Latgales statistiskajā (NUTS 3. līmenis) reģionā:
· 30.12.1. sīkajiem (mikro), mazajiem komersantiem – 55 % no attiecināmajām izmaksām;
· 30.12.2. vidējiem komersantiem – 45 % no attiecināmajām izmaksām.";
· 1.3. izteikt 66. punktu šādā redakcijā:
· "66. Ja pārkāptas šo noteikumu 1. vai 2. nodaļā noteiktās komercdarbības atbalsta kontroles normas, tostarp nosacījumi, kas izriet no Komisijas regulas Nr. 651/2014, līdzfinansējuma saņēmējam ir pienākums atmaksāt programmas apsaimniekotājam projekta ietvaros saņemto nelikumīgo komercdarbības atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.";
· 1.4. izteikt 73.1 punktu šādā redakcijā:
· "73.1 Šo noteikumu 71. punktā norādītajiem iepriekš noteiktā projekta partneriem ir attiecināmas netiešās attiecināmās izmaksas, kas saistītas ar šo noteikumu 72.3. un 72.4. apakšpunktā norādīto atbalstāmo darbību īstenošanu un radušās tiešā saistībā ar tiešajām attiecināmajām izmaksām, kuras ir attiecināmas uz iepriekš noteikto projektu. Iepriekš noteiktā projekta netiešās attiecināmās izmaksas aprēķina kā vienotu likmi 25 % apmērā no projekta partnera kopējām tiešajām attiecināmajām izmaksām, neieskaitot ārējo pakalpojumu izmaksas un to pieejamo trešo pušu resursu izmaksas, ko neizmanto līdzfinansējuma saņēmēja vai projekta partnera telpās.";
· 1.5. izteikt 74.2. apakšpunktu šādā redakcijā:
· "74.2. netiešās attiecināmās izmaksas, kuru vienotā likme ir 25 % no šo noteikumu 74.1. apakšpunktā minētajām iepriekš noteiktā projekta līdzfinansējuma saņēmēja kopējām tiešajām attiecināmajām izmaksām, neieskaitot ārējo pakalpojumu izmaksas un to pieejamo trešo pušu resursu izmaksas, ko neizmanto līdzfinansējuma saņēmēja vai projekta partnera telpās."
· 2. Šo noteikumu 1.4. un 1.5. apakšpunkts stājas spēkā nākamajā dienā pēc tam, kad oficiālajā izdevumā "Latvijas Vēstnesis" publicēts paziņojums par to, ka ir stājušies spēkā grozījumi 2020. gada 14. jūlijā starp Norvēģijas Ārlietu ministriju un Latvijas Republikas Finanšu ministriju noslēgtajā Norvēģijas finanšu instrumenta 2014.–2021. gada perioda programmas līgumā "Uzņēmējdarbības attīstība, inovācijas un mazie un vidējie uzņēmumi".
· 3. Latvijas Investīciju un attīstības aģentūra pēc tam, kad ir stājušies spēkā grozījumi 2020. gada 14. jūlijā starp Norvēģijas Ārlietu ministriju un Latvijas Republikas Finanšu ministriju noslēgtajā Norvēģijas finanšu instrumenta 2014.–2021. gada perioda programmas līgumā "Uzņēmējdarbības attīstība, inovācijas un mazie un vidējie uzņēmumi", nosūta attiecīgu paziņojumu publicēšanai oficiālajā izdevumā "Latvijas Vēstnesis".

	Ministru prezidents
	(paraksts*)
	A. K. Kariņš

	Zemkopības ministrs, ekonomikas ministra pienākumu izpildītājs
	(paraksts*)
	K. Gerhards


* Dokuments ir parakstīts ar drošu elektronisko parakstu

